*Dette dokumentet inneholder forklaringer på teknologier som er nye eller forbedret på denne modellen*

**Hybrid CMOS AF III**

EOS M3 er utstyr med en helt ny Hybrid CMOS AF III, med 49 AF-punkter som er spredt i en større del av bildefeltet og dekker 80 prosent loddrett og 70 prosent vannrett. EOS M3 har 6,1 ganger raskere fokusering enn originalen EOS M, takket være kombinasjonen av Canons DIGIC 6 og en ny sensor. Hybrid CMOS AF III bruker de fasesøkende pikslene som er integrert i CMOS-sensoren, til raskt å måle avstanden til et motiv før kontrastsøkende AF finjusterer fokuset med imponerende presisjon.

**Dynamisk bildestabilisering**

Når du tar opp film på farten, utnytter den dynamiske bildestabilisatoren prosesseringskraften til DIGIC 6, kombinert med den optiske bildestabilisatoren i enkelte objektiver, til å sikre stødige opptak, selv når du bruker håndholdt kamera eller filmer mens du er på farten.

**MF Peaking**

EOS M3 er det første EOS-kameraet som er utstyrt med manuell fokuspeaking som gir enda mer effektiv manuell fokusering når du filmer, i tillegg til sylskarpt fokus når du bruker liten dybdeskarphet.

**Creative Assist**

Med Creative Assist kan du betjene EOS M3 i det brukervennlige grensesnittet på berøringsskjermen, og du kan forhåndsvise effekter i sanntid mens du komponerer hvert enkelt bilde. Du kan justere lysstyrke, bakgrunns-uskarphet, fargeintensitet, kontrast, varme og filtereffekter, og lagre dine favorittkombinasjoner av innstillinger som du raskt kan hente frem igjen ved behov.

I tillegg til å lagre disse innstillingene for senere bruk, kan brukerne også utveksle bilder tatt i Creative Assist-modus med andre fotografer og låne kreative ideer fra hverandre. Creative Assist viser også aspirerende fotografer hvordan innstillingene de har valgt, overføres til tradisjonelle kamerainnstillinger som eksponeringskompensasjon, blender og hvitbalanse, noe som hjelper nybegynnere og mindre erfarne fotografer å utvikle fotoferdighetene.